Beatissime pater. Nuper s. v. de vestra solita gratia dignata est deuoto oratori vestro Magno Nicola[i], preposito ecclesie Aboensis, magistro in artibus, ex vtroque parente de nobili genere procreato ac illustrissimi regis Gothorum etc:a capellano, de prepositura ecclesie Aboensis, que inibi dignitas maior post pontificalem curata et electiua existit, tunc per obitum quondam Henricj Vrese extra Romanam curiam defunctj vacante prouidere, necnon secum, ut vnacum dicta prepositura parrochialem ecclesiam Virmo dicte diocesis, que de jure patronatus prefati regis existit, ac etiam quendam(!) perpetuam vicariam, prebenda corporis christi nuncupatam, que sine cura est, jnsimul, quoaduixerit, retinere posse[t], certis super hec executoribus deputatis, dispensare, prout in litteris de super confectis, in quibus, quod fructus etc:a dicte prepositure sex et parrochialis ecclesie quatuor ac prebende huiusmodi septem marcharum argenti secundum communem extimationem valorem annuum non excedebant, expressum existit, et quarum tenores habere dignemini pro expressis, plenius continetur. Cum autem, pater sancte, tam prepositure quam vicarie predictarum fructus huiusmodi etc:a plus excederent(?) atque excedant valorem, qui propter inaduertenciam formantis supplicationem pretermissa fuerant, et quia predecessores dicti oratoris eandem preposituram sub dicto valore sex marcharum impetrare consueuerant, et propterea ac ex certis alijs causis animum suum mouentibus a nonnullis de viribus dictarum litterarum et processuum desuper habitorum hesitetur, et ne, pater sancte, littere ipse possint de surreptione notari, pro parte dicti Magni oratoris e. s. v. humiliter supplicatur, quod littere et processus ac illarum vigor sibi Magno de dictis propositura, vicaria ac parrochiali ecclesia seu collatio, prouisio, dispensatio et jndultum huiusmodi et quequnque jnde secuta valeant et valere possint, plenam roboris firmitatem obtineant in omnibus et per omnia, ac si in illis, quod fructus etc:a dicte prepositure duodecim marcharum, vicarie etiam duodecim marcharum argenti similium secundum extimationem predictam valorem annuum non excederent, prout re uera non excedunt, expressum fuisset, concedere, decernere et declarare misericorditer dignemini de gratia speciali, premissis ac constitutionibus et ordinationibus apostolicis necnon omnibus illis, que e. s. v. in prefatis litteris non obstare voluit, cum omnibus alijs non obstantibus et clausulis oportunis. Fiat ut petitur. P. Et cum absolutione etc:a ad effectum etc:a. Fiat. P. Datum Rome apud Sanctum Marcum octauo idus augusti anno secundo.